SEBUAH DOKUMENTARI ASLI NETFLIX
Penjara Keselamatan Maksimum Nuuk, Greenland.
Baru dibuka empat bulan lalu,
penjara ini menempatkan penjenayah paling berbahaya negara ini.
Semua berlaku pantas.
Waktu itu, saya putuskan, "Dia kena mati."
Dulu, pesalah berat Greenland dihantar ke penjara di Denmark,
iaitu bekas penjajahnya.
Kini, buat pertama kalinya, pesalah ini akan menjalani hukuman
di penjara keselamatan maksimum yang pertama di Greenland.
Awak rasa macam dihukum tak?
Bagi saya, ia macam hotel.
Ia satu eksperimen berani yang berperikemanusiaan.
Saya tak rasa keadaan akan lebih baik
kalau kita kurung orang selama-lamanya.
Tapi dalam komuniti yang kecil ini,
dapatkah penjenayah paling berbahaya di negara ini dikawal oleh pengawal
yang membesar dengan mereka?
Saya rasa mereka takut dengan banduan.
Awak takut dengan pengawal tak?
Apa yang lucunya?
Nama saya Raphael Rowe.
Saya akan luangkan seminggu di penjara keselamatan maksimum ini.
Ini bukan kali pertama saya masuk penjara.
Saya pernah disabitkan di UK atas pembunuhan yang saya tidak lakukan
dan dihukum penjara seumur hidup tanpa parol.
Saya mengambil masa 12 tahun untuk membersihkan nama saya.
Kini, saya menjelajah serata dunia untuk melihat kehidupan
di penjara paling dikawal ketat di dunia.
Greenland, pulau terbesar di dunia.
Namun, ia hanya menempatkan 57,000 orang.
Walaupun indah, negara Artik ini mempunyai sejarah hitam.
Di bawah jajahan Denmark,
komuniti di sini yang dahulunya memburu
dipaksa hidup di bandar,
lalu memusnahkan gaya hidup mereka dan mewujudkan pelbagai masalah sosial.
Kini, Greenland mempunyai antara kadar jenayah keganasan
dan kesalahan seksual tertinggi di dunia
dengan kadar pembunuhan dua kali ganda daripada Amerika.
Namun, hanya ada 148 anggota polis di seluruh negara ini.
Saya di Nuuk, sebuah komuniti kecil
yang penduduknya saling mengenali.
Saya akan pergi meronda dengan mereka yang mengawal komuniti kecil ini.
Saya ingin tahu cara undang-undang dilaksanakan
apabila kita kenal kebanyakan orang yang kita kawal.
Ya Tuhan.
Laporan serangan ganas baru dibuat.
Awak boleh cam dia, walaupun dia pakai topi.
Kami kenal dia. Kami akan tahan dia.
Pihak polis terus mencari penyerang tersebut.
Awak rasa apa yang uniknya jadi polis di Greenland?
Kami kenal hampir semua orang.
Sama sekolah dengan mereka?
- Ya. Ada juga. Boleh jadi. - Okey.
Kadangkala elok kalau kenal
sebab lagi mudah bercakap dengan mereka
dan tenangkan mereka apabila mereka kenal orang yang datang nak tangkap
atau bincang dengan mereka.
Polis kini perlu mencari penyerangnya.
Tapi dalam komuniti kecil ini, ia tidak akan ambil masa lama.
Apabila dia ditangkap, dia mungkin akan dihukum penjara.
Sebelum ini, Greenland tiada penjara keselamatan maksimum.
Pesalah jenayah ganas akan dihantar ke Denmark untuk jalani hukuman.
Kini sudah ada.
Dan orang sebegitu, yang menyerang tanpa sebab…
boleh dipenjarakan di penjara baru di Nuuk, ibu negara Greenland.
Saya akan luangkan seminggu di penjara canggih ini.
Ia baru dibuka empat bulan
dan menempatkan penjenayah paling berbahaya negara ini.
Mereka telah membina penjara baru di Greenland,
kerana mereka rasa banduan Greenland
patut menjalani hukuman di negara mereka sendiri
bersama komuniti mereka sendiri.
Ini pertaruhan besar.
Adakah negara ini, yang pengawal dan banduannya membesar dalam komuniti sama,
bersedia untuk menjaga pesalah paling ganasnya?
Saya hanya nampak batu dan salji.
Dan laut. Pemandangannya cantik.
Dan itu sesuatu yang mereka akan terkenang.
Terutamanya bagi mereka yang akan dipenjarakan untuk masa yang lama.
Kita dah tiba di penjara.
Inilah dia.
Saya berdebar-debar.
Saya agak bimbang kerana tak tahu perkara nak dijangka.
Di dalam terdapatnya penjenayah berbahaya.
Kebanyakan pengawal ialah orang tempatan Greenland
yang baru tamat latihan, tapi bukan semua.
- Helo. - Hai.
Saya dipersiapkan oleh Karsten,
salah seorang pengawal berpengalaman yang menguruskan penjara ini.
Tanggalkan gari.
Awak kena tanggalkan pakaian awak.
Kosongkan poket.
- Jam tangan sekali? - Ya.
Buka mulut. Jelirkan lidah.
- Bagus. - Baik.
Jalan.
Boleh pakai baju balik.
Jadi, apa awak cari pada pakaian banduan?
Telefon bimbit, senjata, ganja.
Ganja. Dadah paling biasa?
Ya, dadah paling biasa.
Okey.
Awak buat saya terkejut bukan sebab sifat agresif awak,
- tapi sebab awak jabat tangan saya. - Ya.
- Dan saya rasa tak selesa. - Ya.
Kami jabat tangan setiap banduan yang masuk ke sini.
- Hai. - Hai.
Penjara baru ini hanya boleh memuatkan 48 orang.
Okey. Mari ikut saya.
Kebanyakan banduannya pulang dari Denmark dan sangat berbahaya.
Namun, saya dibawa ke sel saya oleh pengawal baru
yang tidak pernah bekerja di penjara.
Mari ikut saya.
Siap ada lif.
Rasa macam di pangsapuri, bukan penjara.
Dengan serta-merta…
suasana tempat ini, reka bentuknya,
rupanya, baunya, kekosongan tempat ini
mengurangkan tekanan saya.
Yang peliknya ialah, ini bertujuan untuk menenangkan…
banduan yang akan tinggal di sini.
Saya menuju ke sayap paling dikawal rapi, seksyen A.
Ia menempatkan banduan yang dianggap paling berbahaya.
Awak akan tinggal di sini.
- Ini blok selnya? - Ya.
Saya masuk ikut sini?
Ya, ikut sini.
Okey.
Ya Tuhan. Tengoklah ni.
Okey, ini tak nampak macam blok sel. Atau blok sel yang…
saya biasa tengok.
Mungkin sebab saya jangka saya akan masuk
penuh tegang, bersedia untuk berjuang.
Okey.
- Ini tempat saya? - Ya.
Setakat ini, semua benda saya lihat serba baharu.
Jika awak rasa tak selamat, boleh panggil kami.
Ini butang kecemasan. Hanya jika ada kecemasan.
- Tekan jika rasa tak selamat. - Okey.
Ada TV, lampu, almari, peti sejuk, tingkap.
Bilik mandi dan tandas.
Untuk sebuah sel penjara,
ini lebih daripada cukup.
Kita mungkin rasa ini terlalu melebih-lebih untuk banduan
yang melakukan jenayah.
Helo.
Awak orang baru ya?
- Ya. Apa khabar? Saya Raphael. - Kali.
- Raphael?
Raphael, ya. Ya.
- Awak asal mana? - Saya dari London.
- London? - Ya.
Awak pula? Awal asal Greenland?
Ya, Greenland. Memang orang sini.
Okey, dan awak di sayap ini?
Ya, saya jiran awak. Saya duduk di sebelah.
Okey. Rasa pelik apabila sampai ke sini.
Rasa sangat berbeza daripada penjara lain.
- Sebab memang berbeza. - Pengawalnya…
Pengawalnya semua baru.
Mereka tak mahir sangat.
Sebab itu apabila datang ke sini, kita rasa pelik.
- Okey. - Mereka nampak baik, tapi…
- Tunjukkan sekeliling, sebab saya… - Boleh.
Benda pertama saya nak tunjuk…
- Okey. - Awak tahu ini apa?
Itu abu rokokkah?
Tak, ganja.
Orang gulung rokok dengan ganja?
Abang saya yang duduk di sini sebelum ni.
- Abang awak? - Ya, dia duduk sini.
Tanda terbakar ni…
Sebab mereka duduk sini dan gulung ganjanya.
Dan ada ganja yang jatuh ke lantai…
- Terbakar. Okey. - ...dipijak. Dan ada tanda.
Saya terkejut tengok betapa bebasnya rakan blok saya cakap tentang dadah.
Awak basuh kain sendiri atau ini kerja?
Kerja sebenarnya. Ini tugas saya. Tapi…
Jadi, awak tukang dobi? Awak basuh kain orang lain?
Ya.
Awak digaji oleh penjara dan awak dibayar.
- Ya. - Berapa gajinya?
Saya cuma dapat…
12 krone sejam.
Jadi…
Tapi cukup untuk beli barang keperluan awak?
- Tak. - Tak?
- Orang boleh kirim duit kepada awak? - Ya.
Jika awak mahu tinggal di sini, dan hidup senang…
awak kena jual barang.
Jual barang? Barang apa?
Macam-macam, contohnya ganja…
- Apa-apa yang boleh dijual. - Okey.
Jadi, ini kawasan bersama untuk duduk dan berbual…
Ya. Tengok TV, makan-makan.
Semuanya terasa santai,
tapi mereka ini penjenayah yang ganas.
Dan tiada pengawal di sekitar.
Dan awak duduk di sini… Tiada pengawal langsung?
Tiada.
Pengawal buat hal sendiri.
Penjara ini mengamalkan dasar yang menggalakkan banduan memasak sendiri,
kerana ia membentuk kebergantungan diri.
Salah seorangnya, Marshall, tawarkan diri untuk buatkan saya sandwic.
Ya.
Dan berapa lama awak akan dipenjarakan?
Saya tiada tarikh bebas.
Apa jenayah yang awak buat
sampaikan tiada tarikh bebas?
Saya belasah pengedar dadah.
Saya beli ganja, dan dia kurang ajar.
Seteruk mana awak belasah dia?
Saya tumbuk belakang kepala dia, dia tumbang, dan saya terus beredar.
Jadi, awak pernah dipenjarakan?
Ya.
Ya, saya pernah pukul pegawai polis,
pengawal dan orang lain. Ya.
Marshall dibawa ke sini dari penjara di Denmark enam minggu lepas.
Saya ingin tahu adakah kembali kepada komuniti sendiri membantunya?
Mereka hantar awak pulang, atau awak yang minta?
Saya ditanya jika saya mahu pulang.
Saya orang Greenland, mestilah saya cakap ya.
Awak ada keluarga di sini? Adik-beradik?
Saya ada lapan beradik.
Adik lelaki saya pegawai polis.
Yang lain pun bekerja.
Adik lelaki awak polis?
Jadi, awak berdua bertentangan. Betul?
- Ya. - Pernah dia tangkap awak?
Tak.
Banyak kali polis di Simismiut buru saya.
Semua berpakaian SWAT.
Mengapa awak ganas sangat?
Mungkin sebab saya banyak dipukul waktu kecil dulu.
Apabila saya curi duit,
saya pasti akan dipukul.
Awak takut dengan pengawal?
Tidak.
Pengawal di sini lain daripada di Denmark?
Semestinya.
Apa yang lucunya?
Mereka sangat berbeza.
Maksud awak, mereka naif?
Ya.
Dulu saya kawal pengawal di Denmark.
Tapi saya tak mahu buat begitu di sini.
Pemindahan ke Greenland nampaknya mengubah sikap Marshall
terhadap pihak berkuasa.
Bagi saya, saya tidak tahu pendapat saya tentang tempat ini.
Saya tak tahu apa nak cakap.
Tak nampak macam blok sel langsung. Ia…
Saya asyik cakap "lain macam".
Ia terlalu selesa.
Kemudian saya jumpa Marshall.
Dia dan banduan lain dikatakan sebagai individu berbahaya.
Greenland bawa pulang banduannya yang paling berbahaya
dari Denmark.
Dan kini saya bersama mereka.
Sudah pukul sembilan malam, dan semua orang dikunci.
Saya boleh pergi mandi.
Peti sejuk ada kalau nak air sejuk.
Tapi saya tak boleh keluar selepas pukul sembilan.
Saya di tempat yang boleh menjejaskan mental…
kerana larangannya.
HARI KE-2
Ini pagi pertama saya, dan saya ada sesi terapi.
- Apa khabar? - Bersiap untuk Krismas.
Bersiap untuk Krismas?
- Dah cakap. - Okey.
Awak nak buat apa dengan itu?
Tampal.
- Pada dinding? - Ya.
Jadi, siapa anjurkan ini?
- Awakkah? - Ya.
Awak dari luar atau kakitangan di sini?
Kakitangan.
Okey. Dan awak pun sama?
Ya, saya pekerja sosial.
Saya kena buat rantai bunga daisi?
Ya, boleh.
Okey, ini untuk hiasan saja, atau untuk terapi?
Ini untuk rasai semangat Krismas.
Okey. Ini sangat berperikemanusiaan, bukan?
Tak tahulah jika ini bagus. Ia buat kita sedar perkara yang tiada.
Baiknya awak. Terima kasih, Kali.
Panas ya.
Okey.
Awak sukarelawan?
Tak. Saya guru.
Oh, guru.
Awak mengajar di penjara atau di luar penjara?
- Di luar. - Okey.
Sebenarnya, dia guru di sekolah saya.
Dia guru… Awak kenal waktu dia remaja?
- Ya. - Waktu saya remaja bermasalah.
Dia masih bermasalah?
Taklah. Dia baik.
Susah nak percaya.
Jadi, awak kenal dia sejak dia remaja.
- Awak tahu sejarahnya. - Ya.
Apa pendapat awak tentang penjara baru ni?
Macam hotel.
Itu baik atau buruk?
Saya rasa baik.
Ini memang disengajakan,
tetapi ia bukanlah terapi pemulihan yang sewajarnya.
Dan dinamiknya rumit
apabila banduannya mengenali kakitangannya sejak kecil.
Saya juga nampak banduan dan pengawal berkongsi rokok, macam kawan lama.
Kita belum berkenalan. Saya Raphael. Apa khabar?
- Mikael. - Mikael.
- Ini bilik merokok? - Ya.
- Awak tak merokok di bilik? - Tidak.
Mereka tak dibenarkan ada rokok di bilik.
- Melainkan seludup masuk. - Saya okey saja.
- Saya tak merokok di dalam. Tak elok. - Okey.
Berapa lama awak dah dipenjarakan?
Sudah tujuh bulan.
Dan ada setahun sepuluh bulan lagi.
- Okey. - Ya.
Atas kesalahan apa?
Menyeludup ganja dari Denmark ke Greenland.
- Seludup dadah. - Ya.
Dia nafikannya.
Dia ada dua minggu untuk fikirkan, jika dia mahu buat rayuan.
- Betul. - Okey. Awak akan buat rayuan?
Saya akan cuba. Saya bincang dengan peguam saya di Denmark dulu.
- Tapi adakah awak penyeludup dadah? - Tidak.
- Ada sikit sekali-sekala. - Okey, sekali-sekala.
- Okey, itu cukup bagus. - Ya.
"Saya bukan penjual dadah, tapi sekali-sekala ya."
- Begitulah. - Okey. Awak pernah masuk penjara?
Ya, selama sepuluh bulan. Atas sebab…
Kokaina dan amfetamina.
- Oh. Dadah juga. - Ya.
- Penyeludupan. - Ya.
- Kerja penyeludup dadah. - Ya.
Bagaimana penjara di sini berbanding di Denmark?
Ini penjara baru.
- Sistemnya tak banyak berfungsi. - Yakah?
Jadi, tak elok sangat apabila… Pengawalnya okey,
dan di luarnya okey. Bilik ini okey.
- Ya. - Lebih baik daripada Denmark.
Pengawal dan banduan melepak begitu
bukanlah benda biasa di kebanyakan penjara.
Di dapur, sudah waktu makan tengah hari,
dan saya ingin mengenali jiran saya, Kali, lebih mendalam.
Berapa lama awak di sini?
Waktu saya sampai sini, saya dah pun dipenjarakan tujuh tahun.
- Okey. - Jadi…
- Di Denmark? - Ya.
Jadi, awak antara banduan yang dibawa pulang dari Denmark.
Ya.
- Awak memang mahu balik? - Ya.
Ini kampung halaman saya. Negara saya.
Udaranya, udara saya.
Bagaimana keadaan penjara di Denmark?
Perbezaan utama ialah mereka layan kami lebih baik
di Denmark berbanding di sini.
Mereka sebenarnya lebih ramah di Denmark. Mereka akan layan kami.
Jika hari kami teruk, pengawal akan masuk.
Mereka akan tanya, "Awak okey? Mahu keluar? Mari keluar."
"Sudah makan?"
Mereka akan jaga kami jika kami ada masalah.
Sebab mereka berpengalaman dan terlatih,
- selalu berdepan orang macam kamu. - Ya.
Jika saya marah, mereka akan tanya, "Mengapa awak marah?"
"Beritahu saya," dan mereka akan bantu.
Pengawal di sini buat hal mereka, dan kami buat hal kami.
Jika saya ajak mereka, "Marilah makan sekali…"
mereka akan takut. Tak tahu apa nak buat.
Mereka akan berdiri saja,
"Saya tak tahu itu dibenarkan atau tak." Mereka akan pergi.
Dan jika saya beritahu mereka, "Hari saya teruk. Saya sedih,"
itu berbahaya.
Mereka mungkin kurung saya.
Di Denmark, mereka layan saya baik.
Ini seksyen untuk apa?
Kebanyakannya menyerang.
Rompakan.
Banyak lagi kesalahan kecil dan pembunuhan.
Sebenarnya, saya seorang saja. Jadi…
- Awak di sini kerana membunuh? - Ya.
Apa berlaku?
Saya membesar di rumah anak yatim.
Keadaan saya teruk.
Dan kawan-kawan saya mati seorang demi seorang.
- Mati? - Ya, bunuh diri.
- Yakah? - Ya.
Itu masalah besar di Greenland.
Saya tak tahu sebabnya. Orang asyik bunuh diri di sini.
Saya cuba bincang mengenainya, tapi cara orang Greenland
memang nak ringkaskan semua.
Kami tak berbincang.
Setiap orang Greenland asyik kata,
"Oh, kita tiada masalah pun."
"Ini negara nombor satu, tercantik di dunia."
Pergi mampuslah.
Mana ada.
Ramai orang mati.
Bunuh diri, penderaan kanak-kanak…
Rogol ialah masalah besar.
Saya membunuh sebab kemarahan, kebencian.
Kebencian.
Kepada orang saya sendiri, sepanjang masa.
Jadi, saya terfikir…
"Mereka asyik abaikan saya,
jadi, sama ada saya bunuh diri, atau saya bunuh orang lain."
Dan orang yang awak bunuh?
- Awak tak kenal dia? - Saya tak kenal.
Saya berparti dengan kawan-kawan,
dan kami bercakap tentang politik.
Saya penyokong Komunis.
Dan…
ia berlaku pantas. Kemudian…
saat itu, saya putuskan, "Dia musuh rakyat. Dia kena mati."
Saya pun bunuh dia.
Sebenarnya, saya tak sedar apa saya buat.
Saya dikawal kebencian dan kemarahan.
Saya tak sedar. Hilang pertimbangan.
Masalah saya apabila marah ialah pandangan saya jadi sempit.
Saya tak berfikir. Saya tak rasa…
Macam mana awak bunuh dia?
Belasah dan humban dia dari bumbung.
- Awak belasah dia? - Ya.
Sejak itu, saya jadi gila.
Saya tak peduli apa-apa lagi.
Lain apabila bercakap tentangnya sekarang.
Saya hargai awak berkongsi dengan saya.
Awak sudah tujuh tahun dipenjarakan. Awak dah sedar apa awak buat.
Tapi yang penting, awak menyesal tak?
- Semestinya. Setiap… - Penuh penyesalan?
Setiap hari.
Setiap hari, saya pandang cermin.
Ada benda di sini yang kata, "Awak pembunuh."
Untuk seumur hidup saya.
Buat masa ini, Kali akan terus dipenjarakan,
kerana dia menjalani hukuman yang tiada had waktu.
Rasanya dia masih jauh untuk mengatasi masalah dirinya.
HARI KE-3
Nuuk mungkin penjara keselamatan maksimum
yang menempatkan banduan paling berbahaya di Greenland,
tetapi untuk membantu pemulihan mereka,
banduan yang berkelakuan baik dibenarkan untuk keluar bekerja di bandar.
Saya akan berjumpa banduan bernama Nikolai,
yang dibenarkan untuk keluar dari penjara
setiap hari untuk bekerja di luar.
Dan dia ajak saya untuk ikut ke tempat kerjanya.
Memang progresif, bukan? Maksud saya…
- Nikolai. - Ya.
Hei. Raphael.
- Nikolai. Selamat berkenalan. - Selamat berkenalan.
Saya diberitahu saya boleh ikut awak kerja pagi.
- Awal pagi… - Boleh.
- Awak lakukannya setiap hari? - Ya.
Setiap pagi, Nikolai memandu keluar
dari pagar penjara keselamatan maksimum ini
untuk bekerja di limbungan bot.
Sudah berapa lama awak kerja di sana?
Sebaik saja saya dijatuhkan hukuman.
Macam mana awak dapat kerja ini?
Rakan sekerja saya ialah kawan saya.
Jadi, saya terima sajalah.
- Awak dapat gaji tak? Awak dibayar? - Saya dibayar.
Sebenarnya, gajinya boleh tahan.
Lebih tinggi daripada pengawal.
- Yakah? - Ya.
Mereka tahu tak?
Saya rasa mereka tahu.
Wah, untung masuk penjara ya?
Ya. Nampaknya begitulah.
Kita dah sampai.
Penjara ini membenarkan Nikolai membaiki bot di kedai cat komersial di limbungan
bagi membantu dia mendapatkan kerja apabila dibebaskan.
Begitu besar kepercayaan diberikan kepada banduan.
Di sini, ada bot.
Awak boleh tengok…
- Ini bot yang awak tengah cat? - Betul.
Bau wasapnya kuat betul, ya?
Memang. Sebab saya baru buka itu. Saya dah biasa. Saya tak bau pun.
Awak mungkin tak bau, tapi saya rasa kuat baunya.
- Ya, khayal percuma. - Ya.
Nikolai ke sana ke mari. Inilah yang dia buat.
Dia keluar penjara, dan bekerja.
Memang menarik. Berapa ramai yang tahu, selain rakan sekerjanya…
Dia bukan saja kerja di sini, dia boleh pergi bandar.
Dia tak nampak macam penjenayah sebab penjenayah tiada rupa khusus.
Jadi, dia berjalan di luar macam orang lain.
Tapi selesai kerja nanti, dia kena balik ke penjara. Tak ramai tahu.
Macam mana orang macam awak masuk penjara?
Saya ditangkap cuba menyeludup masuk tiga kilogram ganja.
Dari Denmark ke sini.
- Awak pengedar dadah? - Ya.
Berapa nilai ganja sebanyak itu di jalanan?
Lebih sejuta.
Jadi, nilainya bersamaan dengan sejuta paun…
- Ya. - …di jalanan.
Nilai di jalanan. Ya.
Besar jumlahnya.
Apa hukuman yang dijatuhkan untuk dadah sebanyak itu?
Penjara dua tahun dua bulan.
Ini kali pertama awak masuk penjara?
- Tak. - Baik.
Di Denmark, saya dipenjarakan kerana mencuri kereta.
Baik. Jadi, awak boleh dikatakan sebagai penjenayah tetap?
Saya banyak buat jenayah, tapi saya tak keluar masuk penjara.
- Sebab awak tak ditangkap, betul? - Betul.
Tapi saya sudah 35 tahun,
dan saya ada dua anak yang perlu dijaga.
Apabila ini selesai, saya akan berhenti.
- Awak akan berhenti? - Ya.
Ada godaankah? Adakah sebab…
Penerbangan kelas pertama, hotel mewah, percutian.
- Itu yang dadah berikan. - Ya.
Itulah benda yang awak kena tinggalkan?
Betul.
Macam mana awak boleh tertangkap?
Ia di dalam beg bimbit saya.
- Terang-terangan? - Ya.
Bergantung pada cara kita simpannya. Anjing takkan dapat hidu.
Cumanya…
- Jangan cerita terperinci sangat. - Baik. Saya tahu.
Macam mana rasanya menjalani hukuman di penjara baru?
Sebab… awak masih terkurung waktu malam.
Awak tak boleh keluar dari penjara selepas pukul enam, bukan?
Mereka kunci pintu depannya waktu malam.
- Awak boleh berjalan-jalan di dalam. - Memang betul.
Jadi, adakah awak rasa macam dihukum?
- Tak langsung. - Tak rasa macam penjara?
Rasa macam hotel.
Bagi saya, saya balik sana, tidur, kemudian keluar balik pagi nanti.
Macam hotel.
- Terima kasih kerana berkongsi. - Sama-sama.
Jumpa awak nanti.
Okey. Boleh. Saya balik dalam pukul lima lebih.
- Okey. - Tapi saya keluar balik pukul enam.
Saya ada janji temu malam ni.
- Seronoknya. - Ya.
- Ramai peminat ya? - Nak buat macam mana.
Nak buat macam mana. Baik. Jumpa nanti.
Jumpa nanti.
Macam tiada gunanya mengurung Nikolai waktu malam,
guna duit negara,
padahal dia boleh datang dan pergi sesuka hatinya.
Saya tak pernah tengok perkara sebegini.
Penjara ini sememangnya sesuai dengan dia.
Sebelum saya balik, dia beritahu dia ada janji temu malam ini.
Dia banduan yang jalani hukuman, tapi dia keluar janji temu.
Pemulihan di penjara ialah perkara utama.
Tapi sikapnya macam, "Ini kem percutian."
Saya kembali ke sayap A bersama Kali si pembunuh.
Dia tak boleh keluar.
Sebaliknya, hanya satu lagi malam di selnya.
Ini sel saya.
Bersepah sikit apabila saya…
Ini sel awak. Tak kisahlah.
- Ini TV awak? - Ya, TV saya.
Hanya tiga saluran yang berfungsi.
Di TV?
Ya, salurannya teruk. Tak seronok langsung.
Ini pemain Blu-ray saya.
- Awak boleh tonton DVD? - Ya, ada Blu-ray.
- Ini PlayStation awak? - Ya.
Orang akan cakap, "Dia patut dihukum."
"Dia tak patut dapat benda-benda ini."
Orang yang fikir begitu tak tahu apa-apa.
Sebab…
hukuman ini telah pun merampas kebebasan saya.
Semasa Kali tunjukkan PlayStationnya, saya nampak telefon bimbit.
Ini bukan telefon pintar. Ini telefon penjara.
Awak dapat daripada penjara?
Tak boleh ambil gambar, tak boleh guna Internet.
Macam telefon biasa saja.
Okey, saya terkejut betul kerana penjara…
menyediakan telefon bimbit
yang awak boleh guna untuk telefon ke luar
ialah perkara yang saya tak pernah dengar.
Saya rasa ini idea yang bernas.
Ia terhad kerana macam awak cakap, tak boleh ambil gambar.
Tak boleh guna Internet. Jadi, awak telefon siapa?
Keluarga saya.
Nombor yang saya nak.
Mereka mendengar. Mereka tahu apa kami cakap.
- Mereka pantau panggilan awak. - Ya.
- Awak boleh terima panggilan juga? - Ya.
Keluarga awak boleh telefon?
- Bila-bila masa? - Bila-bila masa, tengah malam pun.
Saya kagum sebenarnya.
Ia memang penyelamat,
sebab ada sekali itu saya sedih tengah malam,
saya hanya ada ini untuk berbual.
Jadi, saya telefon mak saya. Adik saya. Keluarga saya.
Boleh berbual.
Kami boleh saling berbual.
Dapat bercakap dengan ahli keluarga memang perkara yang bagus.
Perbezaan antara pemulihan yang berjaya dengan masa depan tanpa harapan.
HARI KE-4
Sudah hari keempat.
Banduan Seksyen A dibenarkan bersenam sejam sehari.
Jadi, kami akan pergi bersenam.
Apabila dekat dengan Artik, kami kenalah kaut salji.
Disebabkan mereka tidak tahu bila mereka akan dibebaskan,
pemandangan indah Greenland memberikan sedikit ketenangan.
Raph, awak kena faham…
kami rindukan ini.
Kami boleh tengok bot. Boleh tengok anjing laut.
Kadangkala ikan paus pun ada.
- Yakah? - Dan kami boleh… Ya.
Bagus betul.
Kadangkala, apabila kami melihatnya,
kami terfikir tentang nenek moyang kami, pelayaran mereka.
Setidaknya bagi saya.
- Seronok dapat keluar. - Ya.
Walaupun sejuk.
Dapat main mesin sekali.
Itu kerja orang malas.
- Itu kerja orang hebat. - Okey.
Saya ingat ini yang senang. Rupanya susah!
Tarik sikit ke bawah.
Sudah boleh.
Ini bukan senang.
Dia sudah boleh.
Saya akan kaut semua ini.
Untuk orang Greenland seperti Kali, yang dulu dipenjarakan di Denmark,
ini sebahagian penting diri mereka.
Saya rindu ini. Ini kampung halaman saya.
- Itu yang awak terkenang? - Ya. Salji.
Begini jugakah waktu awak kecil?
Ya. Saya memang suka salji.
Zaman kanak-kanak awak macam seronok.
- Taklah. - Tapi ada kenangan manis?
Mestilah ada.
Tapi kami ditindas oleh sistem.
Dan keluarga saya alami krisis
apabila abang saya mati dalam kemalangan.
Apa jadi kepada dia?
Dia lemas.
- Yakah? - Ya.
Jadi…
Semuanya musnah.
Ibu bapa saya tak dapat jaga kami lagi.
Mereka bawa kami ke rumah anak yatim.
Berapa umur awak masa masuk rumah anak yatim?
Sekitar tujuh tahun.
Dan waktu itukah hidup awak mula bermasalah?
Mestilah, sebab saya rindu rumah. Rindu ibu bapa saya.
Mereka sepatutnya ambil kami.
Tapi kemudian…
pekerja di rumah anak yatim cakap,
"Mereka tak mahu kamu. Mereka tak sayang kamu."
- Betulkah? - Ya.
Itu penipuan. Mak saya…
Ibu bapa saya ada datang ke sana untuk cuba jemput kami,
tapi mereka dihalau.
Siapa yang halau?
Pekerja di sana.
Dan pekerja ini orang mana?
- Mereka orang Greenland juga atau… - Pegawai penguasa.
Pegawai penguasa. Awak…
Okey.
Sewaktu Kali dibawa ke rumah anak yatim,
orang asal Greenland seperti ibu bapanya
seringkali didiskriminasi dan dianggap ibu bapa yang teruk
oleh pihak berkuasa Denmark.
Sikap seperti inilah yang menjejaskan Kali
dan ramai lagi orang asal Greenland secara ketara.
Saya benci keluarga saya waktu itu.
Sebab saya ditipu, dan saya masih budak, jadi saya percaya.
Dan ia menjejaskan kami seumur hidup,
awak tahu?
Diberitahu yang ibu bapa kami tak sayangkan kami.
Saya tak dapat bayangkan.
Hubungan awak baik dengan keluarga,
- ibu bapa awak sekarang? - Ya. Semuanya.
Saya sayang mereka.
- Ibu bapa ada melawat? - Ada.
Awak nampak tenang sekarang.
Dulu awak ganas. Awak lakukan pembunuhan kejam.
Beginilah…
Saya takkan dapat maafkan perbuatan saya.
Dan…
saya tak tahu apa nak buat dengan rasa bersalah itu.
Tapi saya dah lihat ramai banduan lain yang buat jenayah sama. Mereka jadi gila.
Dan saya tak mahu jadi gila.
Begitulah saya menanganinya.
Jadi, awak rasa penjara telah memulihkan awak?
Saya pulihkan diri saya sendiri.
Walau apa yang Kali cakap, saya bimbang sekembalinya dia kepada masyarakat
yang dirasakan telah merosakkannya,
akan buat dia lebih sukar untuk pulih.
Setakat ini, saya terkejut dengan pengawal yang tak ramai di penjara ini.
Tapi hari ini, saya akan luang masa dengan mereka,
bermula dengan Karsten, ketua keselamatan.
HARI KE-5
Hai.
- Ini bilik kawalannya ya? - Ya.
- Saya boleh nampak banyak skrin. - Ya.
Ada kamera di seluruh penjara.
Kami boleh buka pagarnya dari sini.
Dan kami boleh hidupkan lampu di sekitar penjara.
Di luar, kami nampak setiap sudut.
Saya rasa ini penjara paling canggih di utara Eropah.
Walaupun sistem CCTV di sini hebat
dan tidak memerlukan ramai pengawal,
ia tidak akan dapat mengatasi sokongan bernilai yang kakitangan
boleh berikan kepada banduan.
Lene seorang pengawal Denmark,
sudah biasa dengan cara orang Denmark.
Dia merasakan pendekatan penjara Greenland yang baru ini tidak sesuai.
Apakah perbezaan antara cara penjara di sini diuruskan
berbanding di Denmark?
Mereka tiada sistem di sini.
Apabila kami tiba dua bulan lepas, tiada apa-apa langsung.
- Tiada struktur? - Tiada struktur.
- Tiada disiplin? - Tiada.
Dan mereka buat benda mengarut.
Contohnya hisap ganja dan macam-macam lagi.
Perkara yang saya rasakan menarik
adalah jumlah pengawal yang sedikit.
- Ia menimbulkan rasa kekosongan. - Ya.
- Biasanya penjara ada aturan. - Ya.
- Bangun pukul tujuh, masuk sel… - Ya.
Saya suka itu.
- Di sini tiada? - Tiada. Itu tak bagus.
Saya rasa sebab populasinya begitu kecil…
Ya. Tak boleh nak buat.
Sebab rakan sekerja saya boleh jadi jiran
kepada salah seorang yang dipenjarakan.
Boleh jadi ayah mereka, ibu mereka.
Adakah awak rasa itu…
buat pengawal takut dengan banduan?
Saya rasa begitu.
Saya rasa mereka takut dengan banduan…
sebab selepas mereka keluar dari sini, mereka akan tinggal berdekatan.
Penjara tak boleh begitu, bukan?
Tak.
Awak rasa ini satu kesilapan?
Keseluruhan bangunan penjara ini
keseluruhan ideanya, adakah satu kesilapan?
Tidak, saya rasa idea untuk penjara ini tiada masalah.
Tapi saya rasa…
jika kita ambil beberapa pengawal dari Denmark ke sini,
lebih daripada empat…
Hanya ada empat sekarang.
- Betulkah? - Ya.
Itu sangat membantu.
Perkara dikatakannya sukar dipercayai.
Kakitangan di sini takutkan banduan.
Tiada aturan hidup. Tiada disiplin.
Saya tak rasa ini berpunca daripada banduan yang ganas dan berbahaya
sampaikan boleh cederakan pengawal.
Ini lebih kepada komuniti ini begitu kecil hinggakan mereka saling mengenali.
Jadi, mereka tahu cara memanipulasi.
Mereka tahu cara untuk mengancam tanpa mengugut,
kerana abang mereka mungkin berjiran dengan pengawal yang memenjarakan mereka.
Dan mereka cuma perlu lemparkan pandangan
atau bagi mesej berkod.
"Jika awak tak bagi saya buat apa saya nak…"
Dia kata mereka hisap ganja di sini, dan tiada siapa dapat halang.
Itu berlaku tak terkawal.
Walaupun masih baru,
amat penting untuk pengawal mempunyai kuasa dan dihormati.
Itu sukar di tempat yang semua orang saling mengenali.
HARI KE-6
Landskap berais yang jelas kelihatan di luar tembok penjara
merupakan peringatan kepada budaya memburu
yang terpahat pada identiti orang Greenland.
Penjara ini mengambil pendekatan radikal
untuk memastikan banduannya tidak melupakan warisan mereka.
Ia membenarkan walau pesalah paling berat untuk pergi memburu.
Saya keluar bersama Aku, seorang banduan,
dua pengawal dan senapang memburu untuk mencari anjing laut.
Hendak bawa keluar senapang dari kereta, yang…
banduan akan dibenarkan guna, begitu juga saya.
Harap-haraplah.
Selamat pagi. Raphael. Selamat berkenalan.
Jonas. Selamat berkenalan.
Kami sedang menuju ke fjord, kawasan yang banyak anjing laut.
Daging anjing laut ialah kegemaran penduduk Greenland.
Jika kami berjaya tembak seekor, ia akan dilapah di situ juga
dan dagingnya akan dibawa balik ke penjara untuk makan malam.
Awak biasa memburu sebelum masuk penjara?
- Ya. - Yakah?
- Ya. - Memburu anjing laut?
Ya.
Kami tiba di tempat tumpuan utama anjing laut.
Senapangnya sudah sedia.
Ia mampu menembak sejauh 1,800 meter.
Sekarang kami cuma perlu tunggu.
Berapa lama awak sudah dipenjarakan?
Setahun, lapan bulan.
Dan berapa lama hukuman awak?
Lapan tahun.
Kenapa awak dipenjarakan?
Saya bunuh orang.
- Awak bunuh orang? - Ya.
Selepas minum banyak sangat.
Dan awak telah pun dibenarkan keluar dari penjara. Bebas betul,
dan orang akan kata itu mengarut.
Apa pendapat awak?
Ini bagus untuk saya.
Dia orang yang awak kenal? Kawan awak?
Orang asing. Saya tak kenal.
Macam mana ia berlaku?
Saya pukul dia dan…
humban dia ke laut.
Mengapa awak marah dia sangat?
Saya tak tahu. Tak ingat.
Saksi yang beritahu apa saya buat.
Apa perasaannya yang awak telah bunuh seseorang?
Saya menangis…
dan alami kemurungan.
Ya.
Pandangan awak terhadap diri awak sekarang?
Sebab anggota masyarakat akan pandang awak sebagai pembunuh.
Mungkin jika saya dapat lupakan yang saya telah bunuh seseorang
dan tunjukkan kelakuan baik, semua akan okey.
Saya rasa begitulah.
Memang hebat kerana…
saya dibenarkan belayar…
dan memburu semula.
Keistimewaan unik ini hanya diberikan
memandangkan banduan-banduan ini telah kembali ke negara mereka.
Kami menjalankan pemulihan…
agar banduan bersedia untuk bersama masyarakat semula.
Cumanya kami takkan sekat mereka.
Pemburuan kali ini tidak berjaya. Tapi itu tak penting.
Yang penting ialah mereka bawa banduan…
dalam hal ini, seorang pembunuh,
yang baru menjalani satu daripada lapan tahun hukuman,
keluar dari penjara, naik bot, untuk memburu.
Banduan ganas dilayan berbeza di Greenland
daripada banduan lain di dunia.
Apabila saya sampai di penjara, banduan bernama Marshall
ada pelawat istimewa.
Abangnya, kakak iparnya, dan anak saudaranya.
Semasa dia dan banduan Greenland lain
berada 3,000 km jauhnya di Denmark,
sukar untuk ahli keluarga melawat.
Marshall dilawat oleh abangnya hari ini,
yang secara kebetulan, seorang pegawai polis.
Sangat bertentangan.
Seorang penjenayah, seorang pencegah jenayah.
- Harap awak seronok. Awak masak ya? - Ya. Saya masak.
Bagus.
Berada dekat dengan keluarganya nampaknya membantu lelaki
dengan kisah silam ganas ini.
Ini untuk pemulihan, bukan?
Peringatan tentang perkara yang tiada di sini, perkara kecil.
Mereka bawa Marshall dari Denmark, agar dekat dengan keluarganya,
dengan harapan detik sebegini akan mengubah hidupnya.
Semakin sampai ke penghujung penginapan saya di penjara baru ini,
saya ingin bertanya kepada gabenornya, Tina, tentang prospek masa depannya.
Jadi, apakah falsafah penjara ini di Greenland.
Ia bersifat dua hala.
Kami ada tanggungjawab untuk melindungi masyarakat.
Tapi fokus utama kami ialah pemulihan.
Jika kita mahu jadikan orang lebih baik,
kita tak boleh guna penjara dan hukuman
dan paksa mereka.
Kita perlu layan mereka macam manusia
supaya mereka boleh belajar berinteraksi dengan manusia lain secara positif.
Mangsanya pula?
Saya rasa ramai mangsa tahu mereka telah dipenjarakan.
Dan tahu mereka perlu berusaha jadi manusia lebih baik.
Memang sukar di sini kerana tak dapat elak
berjumpa dengan pesalah apabila mereka dibebaskan
dan tinggal di bandar yang sama.
Tak dapat elak berjumpa mereka.
Dan kami sudah biasa dengannya.
Kami ada banyak masalah sosial
yang ada antaranya telah berlanjutan dua hingga tiga generasi.
Masa depannya bagaimana?
Harapnya ia mempunyai pemulihan yang lebih baik…
dan akan menurunkan kadar jenayah
sebab saya tak rasa keadaan akan jadi lebih baik
jika kita penjarakan orang selama-lamanya.
Gabenor sememangnya ada visi
untuk menzahirkan yang terbaik pada diri banduan bermasalah,
yang jika berhasil, akan memberikan manfaat
dalam membantu memulihkan penjenayah paling berbahaya di Greenland.
Pihak berkuasa rasa pemulihan ialah cara terbaik
dalam mengendalikan banduan mereka.
Dan langkah utama untuk mencapainya adalah membawa pulang banduan Greenland
kepada komuniti mereka
dan bukan berada 3,000 km jauhnya di Denmark.
Tapi banduan dan pengawal merasakan sukar untuk membiasakan diri
dengan penjara dan aturan hidup baru.
Tapi pihak berkuasa percaya ia akan berhasil, begitu juga saya.
Terjemahan sari kata oleh Syahmi Sapperi